Id-Deċiżjoni tal-Kummissjoni
tat-28 ta’ Lulju 1997
li temenda d-Deċiżjoni 93/70/KE dwar il-kodifikazzjoni għall-messaġġ ‘Animo’
(Test b’rilevanza FEE)
(97/628/KE)
IL-KUMMISSJONI TAL-KOMUNITAJIET EWROPEI,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Deċiżjoni tal-Kunsill 90/425/KEE tas-26 ta’ Ġunju 1990 li tikkonċerna l-kontrolli veterinarji u żootekniċi applikabbli għall-kummerċ intra-Komunitarju f’ċerti annimali ħajjin u prodotti bl-iskop tal-kompletazzjoni tas-suq intern [1], kif l-aħħar emendata bid-Direttiva 92/118/KEE [2], u b’mod partikolari l-Artikolu 20(3) tiegħu,
Billi, sabiex jiġi assigurat li l-messaġġ ‘Animo’ jinftiehem malajr, il-Kummissjoni, bid-Deċiżjoni 93/70/KEE [3], kif emendata bid-Deċiżjoni 94/295/KE [4], stipulat il-kodiċijiet li għandhom jintużaw għal annimali u prodotti ta’ l-annimali;
Billi, fid-dawl ta’ l-esperjenza akkwistata, saru bidliet sostanzjali lill-fajl ta’ l-informazzjoni li jirrigwarda l-kodiċijiet għall-prodotti ta’ l-annimali biex jittejjeb l-użu tiegħu;
Billi l-Anness mad-Deċiżjoni 93/70/KEE għandu jiġi emendat biex jiġi aġġustat għall-fajl ta’ l-informazzjoni korrispondenti fis-software il-ġdid;
Billi l-fatt li ċerti annimali ħajjin prodotti huma inklużi fil-kodifikazzjoni ma jfissirx li għandu jintbagħat messaġġ permezz tan-network kompjuterizzat Animo;
Billi l-kodifikazzjoni ta’ annimali ħajjin u ta’ prodotti tkun rieżaminata meta d-deċiżjonijiet meħtieġa għall-introduzzjoni tal-proġett Shift qed jiġu adottati;
Billi l-miżuri stabbiliti f’din id-Deċiżjoni huma skond l-opinjoni tal-Kumitat Veterniarju Permanenti,
ADOTTAT DIN ID-DEĊIŻJONI:
Artikolu 1
L-Anness mad-Deċiżjoni 93/70/KEE qed jiġi sostitwit bl-Anness m’hawnhekk.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fit-28 ta’ Lulju 1997.